  Майя Бывальцева Шуркынмонэ Ижын 253-лэсь трос адями йӧвалег сэрен вӧсь луыса эмъяськонние вазиськиз. Та лыдпус азьвыл аръёсы мындагес ик, ивортӥз элькунысь тазалыкез утёнъя министерстволэн пресс-службаез. Эмчиослэн верамзыя, йӧвалег дыръя шуккиськон, суй-пыдъёсты тӥян, сӧнъёс чигон, ёзвиос вольтчон, ку ньылдӥськем учыръёсын ӵемгес вазиськыло. Ми доры ӵемгес вуо Ижысь Октябрь но Первомай ёросъёсысь Киров, Ленин нимо, Пушкинской ульчаосын вӧсь луэмъёс. Отӥ трос калык ветлэ угось. Толсурлэн нырысетӥ нуналъёсаз, куке куазь туж вошъяськиз (я шунытскылӥз, я кынтылӥз), ми уй-нуналаз кызьы кутылӥмы 100 пала адямиез, озьы ик кутӥськом Анвар Валеев, Ижысь 3 номеро кар эмъяськоннилэн травматология поликлиникаеныз кивалтӥсьТаӵе куазен травматологъёс пыдкутчанэз малпаськыса бырйыны куро – нылкышноослы ӝужыт пыдберъёслэсь куштӥськыны, арлыдоослы гылӟисьтэм арбериосты кутыны. Вӧсь луэмлэсь утиськыны ӧз ке луы, ӝоггес эмъяськонние вазиськоно.  Тегъёс: Тазалык Ижкар Удмуртия йвалег  